
Adam Pearce 


Un agwedd anffodus ar fod yn siaradwr iaith leiafrifol 
yw bod angen gwneud ymdrech arbennig i ddysgu am 
eich treftadaeth ddiwylliannol eich hunan. 


Er ein bod yn cael clywed drwy'r amser am glasuron 
llenyddol Saesneg drwy'r cyhoeddusrwydd a ddaw o'r 
addasiadau teledu diweddaraf ac ati, pan ddaw at 
Ilenyddiaeth Cymraeg, i lawer, yr ysgol yw'r unig gyfle i 
gael mynediad at ein llenyddiaeth. 

Gyda'r system addysg yn rhoi mwy a mwy o bwyslais ar 
sgiliau sylfaenol a chyflogadwyedd, a'r angen naturiol i 
wersi Cymraeg ganolbwyntio ar hanfodion llythrennedd 
yn y Gymraeg, prin yw'r cyfle i lawer o siaradwyr gael eu 
cyflwyno i lenyddiaeth yn yr iaith o gwbl. 


THEATR 


TORCH 
THEATRE 






Mae'r diffyg cyswllt hyn yn arwain rhai i feddwl nad oes 
cyfoeth llenyddol ar gael yn y Gymraeg, neu os oes, ei 
fod yn gysgod tila o'r hyn sydd ar gael mewn Saesneg. 


Drwy lunio'r rhestr ganlynol rwy'n gobeithio dangos 
nad yw hyn yn wir o gwbl. 


Gobeithio byddaf yn rhoi gwybod i ambell un am 
nofelydd newydd nad ydyn nhw wedi cael y cyfle i 
fwynhau ei gwaith eto. 


Os dim byd arall, gobeithio bydd darllen y rhestr hon yn 
dod â thipyn o hwyl, fel y gwnaeth i mi wrth ei llunio! 


Rydw i wedi cadw at y rheolau canlynol, yn bennaf er 
mwyn sicrhau ystod eang o waith ar y rhestr: 


*. Dim mwy nag un nofel gan yr un awdur 
* Dim mwy na dwy nofel a gyhoeddwyd yn yr 





un degawd 
*. Dim llyfrau plant — nid er mwyn awgrymu 
nad yw'r un faint o werth llenyddol yn gallu Donate 


perthyn i lyfr i bobl ifanc; ond rhestr wahanol 
fyddai hynny, ac nid wyf o reidrwydd yn 


If you would like to 
donate to help 

meddu ar y wybodaeth angemrheidiol i'w 
lunio. 

*. Rydw i wedyn wedi rhestri'r nofelau yn 
nhrefn dyddiad eu cyhoeddi yn hytrach na'i 
safon — digon anodd yw penderfynu ar 
ddeg nofel yn unig i'w cynnwys, heb sôn am 
orfod penderfynu ym mha drefn y dylid eu 
trefnu. 


Rydw i wedi gwneud ymdrech i beidio â chynnwys 
gormod o weithiau sy'n rhy debyg i'w gilydd o ran 
testun nac arddull. 


Cymaint yw cyfoeth y Nofel Gymraeg, y byddai'n ddigon 
hawdd creu rhestr o ddeg nofelCymraeg am ferched 
sy'n mynd yn wallgof, neu deg nofel am fywyd ar fferm, 
ac ati. 


Rydw i wedi ceisio cynrychioli ystod eang o lyfrau 
gwahanol. 


Cyn mynd ymlaen, rhaid pwysleisio wrth gwrs mae fy 
morn i yn unig a roddir fan hyn -— fel y gwelwch chi, 
mae'r dewisiadau yn adlewyrchu'r hyn yr ydw i'n ei 
fwynhau ac yn chwilio amdani mewn llyfrau. 


Dydw i ddim yn ceisio dweud mai dyma 1O Nofel Orau'r 
Iaith Gymraeg o reidrwydd - fel y gwelwch chi, mewn 
ambell achos rydw i wedi dewis llyfr nad yw o 
reidrwydd fy ffefryn gan yr awdur penodol. 

Articles via 
Email 


Enter your email 
address to receive 
instant 
notifications of 
new articles. 


Join 1,994 other 
subscribers. 


Wedi dweud hynny, rydw i'n teimlo y byddai darllen y Email Address 
deg nofel yma yn rhoi trosolwg gweddol gyflawn o 
hanes y nofel yn y Gymraeg: deg nofel yma sydd, fel 
casgliad, yn amlinellu cyfoeth traddodiad y nofel yn y 
Gymraeg. 


Subscribe 


Os ydych chi'n teimlo fy mod i wedi methu nofel neu 
awdur, neu'n anghytuno am unrhyw un o fy 
newisiadau, rhowch wybod yn y sylwadau isod — neu 
beth am greu eich rhestr eich hun? 


1. Profedigaethau Enoc Huws (1891) 


Daniel Owen (1836-1895) 

Mae hanes y nofel yn Gymraeg yn dechrau â Daniel 
Owen i bob pwrpas, ac ni fyddai unrhyw restr o nofelau 
pwysig yn y Gymraeg yn gyflawn heb gynnwys 
enghraifft o'i waith. 


Rhys Lewis efallai oedd ei nofel fwyaf dylanwadol, ond 
rydw i wedi dewis Enoc Huws gan mai honno oedd 
ei nofel fwyaf strwythuredig a chrefftus. 


Ond nid gwerth hanesyddol yn unig sydd i'r nofel hon: 
mae'r stori'n un gafaelgar sy'n cyfuno comedi 
gwirioneddol ddoniol â mewnwelediad craff o ragfarn 
ddynol. 


Mae prif blot y stori yn dilyn ymdrechion conman i 
ddiogelu ei ddyfodol drwy berswadio dynion busnes, 
gan gynnwys Enoc Huws y teitl, i fuddsoddi mewn 
prosiectau mwyngloddio ffug. 


Mae'r elfen grefyddol yn llai amlwg nag yn nofelau eraill 
yr awdur ac mae hynny hefyd yn cyfrannu efallai at y 
ffaith mai hwn yn nofel fwyaf hygyrch Daniel Owen i 
ddarllenwyr cyfoes. 


Mae llawer yn credu nad oes lawer o werth i lenyddiaeth 
Gymraeg y bedwaredd ganrif ar bymtheg; mae'r llyfr 
hwn yn profi'r gwrthwyneb, a dylai pawb sydd â 
mymryn o ddiddordeb yn hanes llenyddiaeth Gymraeg 
ei ddarllen. 

Fel pob un o nofelau Owen mae gan Enoc Huws hanes 
golygyddol cymhleth ac mae'n werth sicrhau eich bod 
yn darllen y fersiwn llawn, anhalfyredig: yr argraffiad 
sy'n dwyn y clawr uchod sydd orau. 


2. O Law i Law (1943) 


T. Rowland Hughes (1903-1949) 


Roedd dewis un yn unig o bum nofel T. Rowland 
Hughes yn weddol anodd gan fod i bob un ei 
chryfderau. 

Mae mwyafrif nofelau Hughes yn trafod diwylliant 
chwarel'r gogledd-orllewin, ac roeddwn eisiau 

dewis Chwalfa oherwydd pwysigrwydd hanesyddol 
pwnc y nofel, sef Streic Fawr chwarel y Penrhyn ar 
ddechrau'r 20fed ganrif, ond penderfynais setlo ar O 
Law i Law gan mai hon efallai yw nofel fwyaf dirdynnol 
a theimladwy'r awdur. 


Mae dyn yn gwerthu eiddo ei Dad ac wrth wneud 
hynny mae'n rhannu ei atgofion gyda'r darllenydd am 
ei gymdeithas, eu bywydau a'u gwerthoedd. 


Mae tueddiad weithiau i ddiystyru gwaith T. Rowland 
Hughes am fod yn sentimentalaidd ac er bod hynny 
weithiau'n gyhuddiad teg, ar yr un pryd mae'n tanbrisio 
nofelydd oedd yn llunio'i weithiau yn ofalus; gallu a 
fyddai wedi bod yn amhrisiadwy yn nwylo Daniel Owen. 


Bu Hughes yn gynhyrchiol iawn dros ei yrfa cymharol 
fyr a phan fu farw'n gynnar o effaith sglerosis 
ymenyddol (MS), fe gollwyd un a allasai fod wedi 
cyfrannu dwsinau o nofelau eraill i'r iaith. 


Cynrychiolodd Hughes ddechrau dadeni o ran nofelau 
yn y Gymraeg a barodd tan y 1960au. 


5. Y Byw sy'n Cysgu (1956) 

Kate Roberts (1891-1985) 


Nofelydd arall y mae'n anodd iawn dewis un gwaith i'w 
cynrychioli. 


Nid heb reswm y gelwir Kate Roberts yn 'frenhines y 
stori fer' ac yn y genre hwnnw efallai y mae ei gwaith 
gorau, ond mae ei nofelau heb os yn llawn haeddu eu 
cynnwys ar unrhyw restr o nofelau pwysig yn y 
Gymraeg. 


Rydw i wedi dewis Y Byw sy'n Cysgu, nofel fewnblyg am 
fenyw sy'n gadael ei gŵr - pwnc dadleuol a dewr i'w 

trafod yn 1956, yn enwedig drwy gyfrwng y Cymraeg. 


Yn wahanol i Monica gan Saunders Lewis (nofel nad 
yw'n gwneud fy rhestr), mae'n gwneud hynny'n â 
sensitifrwydd a chydymdeimlad yn hytrach na 
chondemio. 


4. Wythnos yng Nghymru Fydd (1957) 


Islwyn Ffowc Elis (1924-2004) 


Yn sicr, nid y nofel hon mo uchafbwynt celfyddydol na 
llenyddol ei hawdur, na chwaith o reidrwydd 

ei nofel fwyaf darllenadwy. 


Credaf fodd bynnag bod modd dadlau mai 
dyma nofel bwysicaf Elis, am nifer o resymau. 


Yn gyntaf, dyma nofel ffuglen wyddonol gyntaf iaith 
Gymraeg, neu o leiaf y cyntaf o unrhyw sylwedd. 


Cynrychiolodd ei chyhoeddiad y ffaith bod modd 
defnyddio'r Gymraeg i drafod unrhyw bwnc ac unrhyw 
ddeunydd, ffaith a fu wrth gwrs yn wir erioed, ond a 
wnaethpwyd yn glir i'r cyhoedd â chyhoeddi'r nofel hon. 


Yn ail, er gwaetha'r agenda gwleidyddol oedd wrth 
wraidd yr hyn yr oedd Elis yn ceisio'i wneud gyda'r nofel, 
mae'r syniadau mae'r nofel yn cyffwrdd arnynt o ran 
natur hanes a realiti yn gwirioneddol ddiddorol ynddynt 
eu hunain. 


Nofel sy'n llawn haeddu ei lle mewn rhestr fel hon. 


5. Un Nos Ola Leuad (1961) 

Caradoc Pritchard (1904-1980) 


Am gyfnod cyffrous yn hanes y nofel Gymraeg oedd 
hwn, gyda Kate Roberts ac Islwyn Ffowc Elis yn 
cyhoeddi eu campweithiau! 


Fodd bynnag, nid i'r naill neu'r llall o'r nofelwyr yma y 
daeth nofel enwocaf a mwyaf dylanwadol y cyfnod. 
Mae Un Nos Ola Leuad yn nofel arloesol, ond mewn 
ffyrdd hollol wahanol i Wythnos yng Nghymru Fydd. 


Mae dylanwad gweithiau stream-of- 
consciousness awduron fel James Joyce yn glir yma, 
ond nofel Gymreig yw Un Nos Ola Leuad yn ei hanfod. 

Nofel yw yn y bôn am ddirywiad meddyliol mam y 
traethydd, dirywiad a chyflwynir drwy gyfuniad o 
drosiadau cymhleth o dirwedd fynyddig y Gogledd- 
orllewin â chymeriad sydd, drwy ei oed a'i natur, 
rywfaint ar wahân o'r digwyddiadau sy'n digwydd o'i 
gwmpas. 


Dyma ddechrau'r abswrd, y swrreal a'r tywyll mewn 
nofelau Cymraeg — heb sôn chwaith am ddefnydd 
tafodiaith drwchus —- ac mae ei ddylanwad i'w weld yn 
glir iawn yng ngwaith awduron mwy diweddar megis 
Robin Llywelyn, Angharad Tomos, Mihangel Morgan ac 
eraill. 


6. Marged (1974) 

T. Glynne Davies (1926-1988) 


Efallai dyma nofel ac awdur lleiaf adnabyddus y rhestr 
hon, ond yn fy marn i mae'n perthyn i'r rheng flaenaf oll 
ymhlith nofelau yn y Gymraeg, a hnyny er gwaetha'r 
ffaith iddi gael ei chyhoeddi yn ystod cyfnod gweddol 
dawel yn hanes nofelau yn yr iaith. 


Saga hir yw Marged am hanes teulu yn Llanrwst yn 
Nyffryn Conwy dros nifer o genedlaethau o chwarter 
olaf y bedwaredd ganrif ar bymtheg hyd at y rhyfel byd 
cyntaf; mae aelodau'r teulu yn dioddef effeithiau 
grymoedd nad oes modd eu gwrthwynebu, boed yn 

dlodi neu ryfel neu effaith andwyol gwasgedd 
cymdeithasol. 


Mae i'r nofel ei wendidau, gyda rhagfarn obsesiynol 
gwrth-wyddelig yn flaenaf oll ymysg y rheiny, ond 
mae'n haeddu cynulleidfa mwy. 


Dyma un o weithiau mwyaf uchelgeisiol Llenyddiaeth 
Gymraeg a dylai pawb sy'n ymddiddori yn ein hanes 
rhoi cynnig arni o leiaf. 


7.Y Pla (1987) 


William Owen Roberts (1960 -) 

Agwedd a sylwir arni'n gyffredin wrth drafod 
llenyddiaeth ieithoedd lleiafrifol yw bod tueddiad i 
lenorion ganolbwyntio ar destunau cyfarwydd, gan leoli 
eu gwaith yng nghyd-destun y diwylliant y maent yn 
perthyn iddo. 


Mae William Owen Roberts yn enghraifft glir i'r 
gwrthwyneb: nid yw'n gadael i'r ffaith mae'n ysgrifennu 
yn y Cymraeg ei rwystro rhag trafod y pynciau sy'n ei 
ddiddori. 


Mae rhannau o Y Pla yn digwydd mewn pentref yng 
Nghymru, ond mewn gwirionedd gellid eu symud i 
unrhyw fan arall yn Ewrop y canol oesoedd heb effeithio 
dim ar y stori. 


Mae ei nofelau mwy 

diweddar, Paradwys a Petrograd yn symud ymhellach y 
tu hwnt i'r profiad Cymreig, a da o beth yw hynny: os 
mae'r Saesneg yn gyfrwng teilwng i drafod unrhyw 
bwnc dan haul, yna pam lai'r Gymraeg? 


Agwedd arall am waith William Owen Roberts sy'n 
apelio ataf i'n bersonol yw uchelgais ei nofelau: nid iddo 
ef cyfrolau byrion, hawdd eu darllen, ond yn hytrach 
nofelau enfawr, trwchus sy'n trafod hanfodion 
gwleidyddiaeth a'r ddyniolaeth. 


Mae'r penderfyniad i ysgrifennu nofelau mor fawr a 
chymhleth mwy na thebyg wedi cyfyngu ei gynulleidfa 

rywfaint, ond mae gwaith William Owen Roberts yn 
haeddu ei ddarllen gan bawb. 


Rydw i wedi dewis y Pla yn benodol er mwyn llenwi 
bwlch a fyddai yn y rhestr rhwng yr 70au a'r 21g, ac i 
fodloni'r rheol uchod am beidio cynnwys gormod o 
lyfrau o'r un cyfnod. 


Ond mewn gwirionedd pob un o nofelau'r awdur yn 
gyfraniad pwysig at yr iaith ac ychydig sydd i ddewis 
rhyngddynt o ran safon gyffredinol. 


8. Seren Wen ar Gefndir Gwyn (1992) 

Robin Llywelyn (1958) — 


Dwi wedi gweld y term realaeth hud (magical realism) 
yn cael ei ddefnyddio i ddisgrifio nofel unigryw Robin 
Llywelyn, ond ffantasi yw hwn mewn gwirionedd ac am 
wn i dim ond genresnobyddiaeth sy'n achosi i unrhyw 
un osgoi'r term. 


Er bod byd boncyrs y nofel yn hollol ddychmygus, 
mae'n hawdd gweld sut dyfodd o ddychymyg Cymreig 
gan fod y nofel yn ymdrin â phynciau fel cenedl a'r 
ymwybyddiaeth ohoni. 

9. O! Tyn y Gorchudd (2002) 


Angharad Price (1972-) 


Nofel arall sy'n herio diffiniadau a gwrthsefyll unrhyw 
ymgais i'w gategoreiddio'n llawn, mae'r llyfr nwn yn 
plethu elfennau o fywgraffiaeth, hanes lleol a'r 
dychymyg i greu rhywbeth sydd, am wn i, yn hollol 
unigryw yn yr iaith. 


Heb eisiau datgelu gormod, mae'r nofel yn chwarae a'r 
syniad o “wir” a “ffuglen” mewn ffordd hollol annisgwyl. 
Mae'r llyfr yr un mor arbrofol a nofelau eraill ar y rhestr 
hon fel Y Pla neu Seren Wen, ond yn llawer mwy 
darllenadwy. 

10. Dyn yr Eiliad (2003) 


Owen Martell (19776 -) 


Gogledd-orllewin Cymru yw tarddiad llawer o nofelau 
Cymraeg, gan gynnwys nifer fawr ar y rhestr hon. 


Does dim byd o'i le ar hynny —- mae'n naturiol gan mae'r 
Gogledd-orllewin fu cadarnle'r iaith yn ystod yr 2Ofed 
ganrif. 


Fodd bynnag teg yw nodi mai ardaloedd dinesig y De 
sy'n cynrychioli cylch profiad mwyafrif siaradwyr 

Cymraeg yr unfed ganrif ar hugain, ac roeddwn eisiau 
cynnwys o leiaf un nofel sy'n adlewyrchu'r profiad 
hynny. 


Roedd yn anodd dewis rhwng hon a Ffydd, Gobaith 
Cariad gan Llwyd Owen, ond penderfynais 

ddewis nofel Owen Martell yn y diwedd am mai honno 
yw'r mwyaf uchelgeisiol o'r ddau. 


Mae'r stori hon am y berthynas rhwng tri chymeriad 
ifanc o Ddowlais yn llwyddo i wneud Cymreictod a'r 
iaith Gymraeg yn elfen anghanolog o'r stori, tra ar yr un 
pryd disgrifio profiad a bodolaeth na ellir ond bod yn 
Gymreig. 


Yn fy marn i dyma nofel orau'r iaith Gymraeg ers troad y 
ganrif. 


Share this: 


El racebook | W rwitter | bd Email 


Create PDF in your applications with the Pdfcrowd HTML to PDF API 


65 COMMENTS 5b Oldest v 


JD (O 3yearsago 

I fi: 

Dan Gadarn Goncrit gan Mihangel Morgan 
Y Stafell Ddirgel gan Marion Eames 


Y Gaeaf Sydd Unig gan Marion Eames 
Traed Mewn Cyffion gan Kate Roberts 


J^ Ow 

Adam Pearce Ô 5yearsago 
€ì Replyto JD 


Roedd cynnwys Traed Mewn Cyffion yn 
demtasiwn, a rhaid oedd cynnwys 
rhywbeth gan KR, ond dewisais gynnwys 
rhywbeth gwahanol gan fy mod yn gwybod 
bod rhaid cynnwys rhywbeth gan T. 
Rowland Hughes, ac Un Nos Ola Leuad, ac 
fy mod i eisiau cynnwys Marged hefyd. 


^O*Wwv 


JD (O 5yearsago 


€) Replyto Adam Pearce 
Fi yn lico dy ddewisiadau di. Teg yw 
dweud y byddai'n bosibl creu 40 uchaf. 


Wrth fy modd ag Eira Mawr, Cysgod y 
Cryman a Y Blaned Dirion gan Islwyn 
Ffowc Elis. 

Martha, Jac a Sianco yn dda hefyd. 


^UO*Ww 


Nic (9 3yearsago 
Ôì Replyto JD 
Dwlu ar y gaeaf sydd unig 


^O*wv 


Brian ap Francis (9 3yearsago 

A need to remove the word “nation"from this 
site name. Welsh Language only please. Welsh 
speakers only. Keep it insular. 


J^ O 


JD (O 3yearsago 


£) Replyto Brian ap Francis 
Oh p**s off and grow up. Are you saying 
Welsh speakers can't be a part of our 
nation? 


^v 


Brian ap Francis (9 3yearsago 


€) Replyto JD 


Using such language does nothing for 
your credibility nor for Wales at large. 


^O*wv 


JD (9 S5yearsago 
€» Replyto Brian ap Francis 


Well you need telling. This isn't the 
website for you if you display 
attitudes like that. Go get a room 
with Jacgues Protic. 


^OUO*Wwv 

sibrydionmawr (9 3yearsago 


€) Replyto Brian ap Francis 
Okay Brian, so you don't like the 
Welsh language, and I think we all 
get that, but instead of being 
negative, as well as perhaps making 
yourself look a bit of a bigoted prat, 
why not be positive and maybe 
point out that we have a wonderful 
literary tradition in English too? 
Personally I think you should be 
challenged to list what you consider 
to be the ten best novels, by ten 
different Welsh authors who either 
write, or wrote in English — not 
including people like Roald Dahl. 


^OUO*Wwv 


Dafydd Huw Rees (? 5yearsago 


ì Replyto Brian ap Francis 


Over 9096 of the articles on this website are 
in English. Don't you think you're over- 
reacting a little? 


^O*w 


Gareth (9 3yearsago 


€» Replyto Brian ap Francis 

Welsh language articles are very rare on 
this site, and yet still people complain when 
they appear. 


It's about Welsh novels. People who do not 
understand written Welsh would not be 
able to read the books that the article 
writes about. 


^O*wv 


David Jones (? 3yecarsago 


ì Replyto Gareth 
“It's about Welsh novels. People who do 
not understand written Welsh would 
not be able to read the books that the 
article writes about.” 


Perhaps people would be less confused 
if a small note to this affect was added 
at the bottom of the article. Could do 
the same on articles written in English 
too, just to be fair 6 


Seriously though, I'm sure the content 
of this is great. Perhaps the author 
could write a summary in English, 
essentially detailing what people are 
missing out on, to encourage people to 
learn Welsh. 


^O wv 

Nic (9 3yearsago 
€») Replyto David Jones 


If you can't tell by scrolling through 
the article that it is about Welsh 
language novels then I doubt you're 
literate in any language. 


^O*Ww 


o NationCymru (9 3ycarsago 


€) Replyto Brian ap Francis 
Hi Brian. Wales is a bilingual nation. Some 
articles will be in English, some in Welsh. 
I'm rather baffled about how having access 
to two languages and cultures is 'insular' 
but sticking to just English isn't. — Ifan 


^OUO*Wwv 


Edeyrn (9 3yearsago 


O Replyto Brian ap Francis 


the only insular bigot here is you Brian ap 
Francis .... hypocrite of the highest order 
attacking non-English languages 


^O*Wwv 


Nic (O 3yearsago 


€; Replyto Brian ap Francis 


Aren't the majority of articles in English? 
This is an article about Weksh literature. 


Create PDF in your applications with the Pdfcrowd HTML to PDF API 


What possible reason could there be to 
write it in English? 


^OUO*wv 


Jason Morgan (O 5yearsago 


C'wilydd gennai ddweud na dim ond dwy o'r 
rhain dwi wedi'u darllen. Fy hoff nofel Gymraeg i 
(o ddiystyrru Un Nos Ola Leuad, y mae bron 
pawb yn ei dewis fel eu nofel ora — ac yn 
haeddiannol felly) ydi 'Martha, Jac a Sianco' ond 
dwi'm yn siŵr a fyddai hi'n iawn ei chynnwys yn 
y rhestr uchod chwaith, am nad ydi hi'n rhestr 10 
Nofel Orau. Dwi'n meddwl un swni'n cynnig i'r 
uchod ydi Blasu gan Manon Steffan Ros - fedra i 
ddim rhoi fy mys i ar pam ei bod hi'n nofel gystal, 
ond mae hi. Mae 'na... Read more » 


4^ Ow 


Adam Pearce (? 3yearsago 


£) Replyto Jason Morgan 
Mi wnes i feddwl am gynnwys Martha Jac a 
Sianco, ond penderfynais bod llawn digon o 
nofelau am y Gymru wledig ar y rhestr yn 
barod a'i bod yn haws cynnwys llyfrau 
amgen o'r cyfnod diweddar, tra bod llai o 
ddewis yn gynharach. Wedi dweud hyny 
gallwn i wedi ei chynnwys ynlle O! Tyn y 

Gorchudd; dwi'n meddwl mai achos fy mod 
i yn bersonol yn hoffi nofel AP yn fwy. 


^OUO*wv 


Benjiman L. Angwin (O 3yearsago 


Mae Petrograd wedi achub Wiliam Owen 
Roberts o'm tyb i, a'i roi mewn lle gallwn i 
ystyried darllen nofelau eraill ganddo. Roedd y 
Pla yn bregethiol, bron yn sarhaus o bregethiol, 
oherwydd ei diwedd-glo, a bu mawr blesur gen i 
fod yr awdur wedi cadw draw rhag ochri'n llwyr â 
Chomiwnyddion er mwyn bwrw pregeth hen 
ffasiwn gwrth-gyfalafol yr 20g. yn Petrograd. 
Mwynheais Petrograd i'r dim. Ond siom oedd 
Paris i raddau, gan ddaeth y pregethu gwrth- 
gyfalafol bron diderfyn yn ôl, ac nid oedd modd 
gwybod pwy oedd yn siarad rhan helaeth o'r 
amser. Roedd yn bwrpasol aneglur mewn 
ymdrech... Read more » 


^OWwv 


Adam Pearce (? 3yearsago 


 Replyto Benjiman L. Angwin 
Tria Paradwys. Mae'r gwleidyddiaeth am 
ddiffyg moesau'r dosbarth uchaf, nid 
cyfalafiaeth fel y cyfryw. 


^UO*wv 

Benjiman L. Angwin (? 3yearsago 


€) Reply to Adam Pearce 
Ar ôl Norah Isaac ac Arthur Machen 


efallai. Diolch. 


^UO*Wwv 


Gaynor (9 3yearsago 

 Replyto Adam Pearce 
Hoffi nofelau Wil Garn ond nid y 
diweddglo- mae nhw gyd yn mynd yn 
ufflon — pla a paradwys!! Don't get Kate 
Roberts- llyfr Angharad Price yn 
gampwaith- and Mr Francis if you were 
not so insular you wld have read some 
of these novels as they have been 
translated — so you can shove your 


insularity where the sun don't shine 


^OUOWw 


kim erswell O 3yearsago 


Dwi'n ffan fawr o nofelau gan yr awdur, Dewi 

Prysor, gynnwys y triawd < Brithyll, Madarch a 
Crawia: lot o hwyl a sbri ar bob tudalen; hefyd 
gymeriadau lliwgar. Ond mae 'na o nofelwyr 

gwych yn y Gymru Cymraeg. 


^OWwv 

David Jones (O? 5yearsago 


I can't read Welsh, but I'd love to know what 
these books are about, and why the author 
thinks that we should read them. Perhaps 
knowing what they are about would inspire me 
to learn Welsh so that I could read them. 


I suppose I'm saying that I'd like to know a little 
bit more about what I'm missing out on! 


J^ Ow 


jrsdavies (9 3yearsago 


£) Replyto David Jones 
Don't despair, David. Some of these novels 
(maybe all of them for all I Know) have been 
translated. Certainly Kate Roberts and 
Caradog Prichard are available in English, 
and I recently enjoyed William Owen 
Roberts's Petrograd in translation — well 
worth seeking out, and I'm looking forward 
to its seguel, Paris, which I think is out in 
English soon. My Welsh isn't good enough 
to read other than very slowly, but I did 
once get through some of the interestingly 
futuristic Wythnos yng Nghymru Fydd 
slowly, with dictionary to hand ... 


^OUO*wv 

Adam Pearce Ô 5yearsago 

) Replyto David Jones 
Hello David, thanks for your comment. To 
my knowledge I don't think there are 
English translations of 4, 6, and 10 on the 
list, but I believe the rest are all available in 
English versions, though you might have 
difficulty finding copies in some cases 
(plug/personal disclaimer: I played a small 
editorial role in a recent English translation 
of Enoc Huws, the first book on this list). 


I am considering producing another post 
(in English) recommending 10 Welsh works 
to read in translation; would that be of 
interest? 


^O*Wwv 


David Jones (? 3yecarsago 


€) Reply to Adam Pearce 


Thanks for your reply. Yes that would 
definitely be of interest. 


^UO*Wwv 


Marc Evans (? 5yearsago 


€) Reply to Adam Pearce 


Gwnewch ar bob cyfri'... Y llyfr a'm 
sbardunodd yn fwy nag un arall i fynd 
ati i astudio Cymraeg, a'r llyfr cyntaf i mi 

ei ddarllen o Gymru, oedd trosiad o'r 
Mabinogi a rhai chwedlau eraill, mewn 
cyfres ar chwedloniaeth y byd, ar gyfer 
pobl ifainc (wel, yn yr adran honno yn y 
llyfrgell y des i ar ei draws — adran nad 
yw yno bellach), Mae llyfrau eraill wedi 
bod - straeon byrion 'Selected Short 
Stories' Gwyn Jones (a fe, os cofiaf yn 
iawn, a drosodd y casgliad o chwedlau 
uchod) yn gasgliad pwerus arall. Gallaf 
restru lluoedd o... Read more » 


^OUO*Ww 


Osian (O 5yearsago 


“Fel pob un o nofelau Owen mae gan Enoc 
Huws hanes golygyddol cymhleth ac mae'n 
werth sicrhau eich bod yn darllen y fersiwn 
llawn, anhalfyredig: yr argraffiad sy'n dwyn y 
clawr uchod sydd orau." 

Ond fersiwn wedi'i thalfyru sy'n y llun, fel yn y 5 
nesaf hefyd! 

Rhestr ddifyr, wedi darllen 4 a hanner... 

Oni dan yr argraff bod Chwalfa ben ac ysgwydd 
uwchben gweddill stwff TRH. Mai'n sicr yn well 
na William Jones, sy'n uffernol ddiflas. 


^OWwv 


NationCymru _ (9 3yearsago 

 Replyto Osian 
Ddrwg gen i, Osian, am y camgymeriad. 


Bu'n dipyn o strach dod o hyd i luniau 
utnor 
digon mawr ar gyfer y cloriau. — Ifan 


^OUO*wv 


Adam Pearce (? 5ycarsago 
ì Replyto Osian 
Ifan wedi f'achub uchod ond ie, roedd y llun 


a ddefnyddiais i'n wreiddiol yn wahanol. 
Fersiwn gomer o tua 2002? 


Baswn I ddim yn cynghori i neb ddarllen 
talfyriadau; hyd yn oed dysgwyr (gwell 
iddynt ddarllen llyfrau syml sy'n hawdd eu 
darllen). 


Parthed TRH; ie mae William Jones bach yn 
ofyrretid ond mae gwerth ym mhob un o'i 
lyfrau. 


^O*wv 


Brian ap Francis (9 3yearsago 


That is guite right. If it is worth putting 
something on this site then the format should 
be such that all subscribers can understand and 
enjoy. Hence the point of my original posting. 


J^ Ow 

NationCymru (9 5yearsago 
€) Replyto Brian ap Francis 
Unfortunately, reading back through all the 
previous comments you've left on this site, 
it's clear that it will be very difficult to 
reconcile the site's content with what you 
find enjoyable. I suggest that if you want an 
anti-Welsh language news or opinion site 
you look elsewhere. There's no lack of 
choice. Best wishes - Ifan 


^O*wv 


Nic (9 3yearsago 

O RBeplyto Brian ap Francis 
I don't understand the sports pages in 
newspapers because I don't Know anything 
about sports. By your reasoning, all sports 
news should be written in a way that 
someone like myself can understand thus 
spoiling it for all the people who have taken 
the trouble to understand sports? 
Alternatively, we can keep things as they 
are, things written for a specific audience, 
and people who can't be arsed to make the 
effort to understand can flick, or click, to 
another page? 


^OUO*Ww 


RichardBlacklaw-Jones (O? 5yearsago 

Diolch am yr erthygl. Diddorol iawn. 


J^ Ow 


Daf (O 3yearsago 


Profedigaethau Enoc Huws < efallai'r nofel orau i 
mi ei ddarllen, mae hi dal i fod yn gyfoes. Diolch i 
ti am y rhestr ac am roi wthiad bach i mi 
ddarllen rhai o'r lleill dwi heb eu darllen eto. 


4^ Ow 


Helen (O 3yearsago 


[Excuse my writing in English, but I'd be here all 
day if i wrote in Welsh] Diddorol dros ben. As a 
learner, i find reading Welsh novels is a fantastic 
way of picking up new words and phrases, and 
of course, it allows you to soak up Welsh history 
and that sense of Welshness that goes with the 
language. I have two works that I'd place in the 
top ten. 1. Y Wisg Sidan, Elena Puw Morgan. A 
story of a girl escaping from poverty into 
voluntary servitude, who happily endures 
hardship and shame for her master. Written in 
the... Read more » 


^ Ow 


Benjiman L. Angwin (9 3yearsago 

O Replyto Helen 


Mae Islwyn Ffowc Elis yn athrylith (Islwyn 
Ffowc Elis is a genius). 


I enjoyed nofelau Lleifior to no end. My only 
constant barrier was that I was consistently 
rooting against Harri Vaughn, hoping he 
could embrace what was his without self- 
pity and guilt, hoping he became mature 
enough to see through his own self- 
righteousness. But he never did mature, 
which made nofelau Lleifior the most 
profound tragedy I've read in Cymraeg 
aside from Canu Llywarch Hen. 


^O*wv 


Gareth Glyn (O 5yearsago 


Hynod o falch o weld nofel fy nhad, 'Marged', yn 
y rhestr, a darllen y ganmoliaeth iddi. Diolch, 
Adam. 


^ Ow 


Manon Griffiths (9 3ycarsago 


Mwynhau'r erthygl a'r dewis o lyfrau'n arw, a rhai 
o'r atebion! 


J^ Ow 


Graham John Hathaway Ô 5yearsago 

Dysgwyr ydy i. Am lawer blynyddol. Galla deall 
geriau sythfaenol, ac mynhau yn weld erthyglau 
yn Cymraeg pan mae eisiau bod yn siarad 
pethau o Cymru llenyddiaeth, amgen , beth yw 
reswm I dysgu iddo fe. 

Maen hawdd i ddarllen sais os wedi dangos, ond 
ddim gyda pob erthygl. Chwarae teg y rhai 
hynny pwy weld Gymreag fel cyfartal ac wedi 
ysgrifenni am llyfrau Gymraeg. Y rhai hynny pwy 
cwyno dangos prejudice ac mae pwnc personal. 


J^ O wv 


Nic (9 3yearsago 
€ Replyto Graham John Hathaway 
Diolch am dy gefnogaeth a dy ymdrech 


Graham. 


^O*wv 


Graham John Hathaway 
(O 3yearsago 

€» Replyto Nic 
Diolch Nic, roeddwn i nerfus I 
ysgriffenni yn Gymreag, felly rhy Hapus i 
weld dy negus di. Llawer dymuno. A 
diolch am dy Nation.Cymru. Mae cyfroi I 
weld e a cyfrannu. Mae Gymreag yn 


byw. 

^OUOw 


Trailorboy (9 3yearsago 


When I saw the title for this I instantly thought 
yes, this is exactly the sort of article I personally 
wanted to see. It hit a chord, because I have 
been pestering people in the local library for 
recommendations and I've seen lists on line etc, 
but I'm still trying to find that elusive book, that I 
could say I would read again. I've read more 
Welsh books in the last year, than English books 
in the ten years before, so I am not a naturally 
enthuisiastic book reader in any language, but 
having said that I haven't read one... Read more » 


J^ Ow 


Amelia Davies (O 3yearsago 


'Mab y cychwr' ac/neu ' Y Traeth ' Haf Llewelyn, 
ynhaŷd â 'Blasu' Manon Steffan Ros yn bendant 
ar fy rhestr i. ' Wythnos yng Nghymru Fydd' y 
llyfr mwya ysgytwol imi ddarllen yn fy arddegau, 
ac wedi 'para' gyda fi. / I also think that it would 
be a good idea to have a list of Welsh novels 
written in English which have made an impact. 


J^ O 


Amelia Davies (O 3yearsago 

Trailpor boy ..Dadeni by Ifan or Gwales by Catrin 
Dafydd may appeal to you...read both and they 
are certainly very different! 


J^ O 


Amelia Davies (O 3yearsago 
Sorry that should be Trailorboy! 


J^ Ow 


Trailorboy ( 3ycarsago 
O Replyto Amelia Davies 
Diolch, 
IU's obviously not my real name anyway. 


^O*wv 


glasiad (O 3yearsago 


Don i ddim yn darllen llawer o nofelau Gymraeg 
ond fy hoff yw Gwylliad Glyndwr gan Daniel 
Davies (Llanarth, Sir Fynwy). Tra-doniol dros ben. 


Ar y clawr: “Nofel o ddifyrrwch a doniolwch pur, 
am un o'r mudiadau lleif brawychus ond mwyaf 
cyfrwys a welodd Cymru ers y Free Wales Army" 


http://www.ylolfa.com/products/07808624398 
75 

Hefyd: Sodom a Seion gan Marcel Williams (Pum 
Heol ger Llanelli). Fel Gwylliad Glyndwr, dychan 
doniol. 


“Nid angladd cyffredin gafodd Ivor Mostyn, gwr 
Harriet a chariad Kilvert, y ficer. O dan arweiniad 
gweinidog Seion, mae pentref Cwmderwen yn 


JM 


cyhoeddi rhyfel terfynol ar y Gelyn Mawr 


http://www.ylolfa.com/cynnyrch/97808624323 
93/sodom-a-seion 


J^ Ow 


Robert Williams (9 5yearsago 


'Roeddwn ymhlith y rhai fu'n amheus am 
gyhoeddi adolygiad o'r ffilm Blade Runner ar y 
wefan hon, ond gallaf roi croeso cynnes i'r 
erthygl hon am nofelau Cymraeg < ffordd llawer 
gwell o ledu cynnwys y wefan. 


5^ Ow 


Eos Pengwern (? 3yearsago 


Adam! Ffansi cwrdd &circ chi yma! Diolch o 
galon am dynnu sylw pobl ar y trysorau hyn, er 
mor siomedig oeddwn i mai Enoc Huws yn 
hytrach na Rhys Lewis oedd eich dewisi o waith 
Daniel Owen. Da iawn oedd gweld Wythnos yng 
Nhymru Fydd ar y rhestr: mae hwn yn 

gampwaith ac mi faswn i wrth fy modd gael 
cyfle i gyfieithu hwn, er bod rhyw wybodaeth 
ohono fo y tu allan i Gymru eisoes. Eto anodd yw 
dewis rhwng hwn a Chysgod y Cryman am ei 
waith gorau. Rydw i wedi darllen Seren Wen ar 
Gefndir Gwyn a'r... Read more » 


J^ O wv 


Cymru Rydd (O 5yearsago 


Llongyfarchiadau i Adam Pearce am feddwl am 
syniad mor wreiddiol ac am ennyn y ffasiwn 
ymateb hefyd! Y deg yna'n gymeradwy iawn 
wrth gwrs- a mater o chwaeth yw hi'n aml- ond 
byddwn i'n bersonol yn sicr yn cynnwys Martha, 
Jac a Sianco gan Caryl Lewis ar y rhestr. Mae'n 
bortread mor afaelgar a chredadwy o fywyd 
teulu ar fferm yng Ngheredigion-gyda'r fferm ei 
hun bron yn gymeriad ynddo'i hun yn taflu ei 
gysgod dros y 3 cymeriad sydd wedi'u 
meddiannu a'u caethiwo ganddo yn eu ffyrdd eu 
hunain. Wrth son am gymeriadau “allanol” sy'n 
llawn mor gredadwy ag unrhyw... Read more » 


J^ Ow 


Eos Pengwern (? 3yearsago 


Marciau llawn am ddod a Theomemphus i 
mewn; fel y dywedoch, mae temtasiwn i'w 

anghofio fel nofel oherwydd ei ffurff barddonol, 
ond nofel yw, bid siwr —- rhywbeth tebyg iawn i 
Daith y Pererin, ond mewn barddoniaeth. Ac er 
mai Calfinist trwyadl ydw i, cynhesodd fy 
nghalon wrth ddarllen yr adnod honno. 


J^ Ow 


Adam Pearce (? 5yearsago 


£ì Replyto Eos Pengwern 
Mae dadl wrth gwrs i'w chael am ddiffiniad 
nofel, ond dwi'n credu mai “rhyddiaith” 
fyddai'r un nodwedd y byddai'n fwyaf 
hawdd cael pawb I gytuno amdano. 
Petawn I wedi ystyried Theomemphus (nad 
ydw i wedi'l darllen) byddai angen meddwl 
am Gweledigaethau'r Bardd Cwsg, ar 
Mabinogi hyd yn oed! 


^OUO*Wwv 


Geraint Lovgreen (O 3yearsago 


Y Fro Dywyll gan Jerry Hunter yn gorfod bod yn y 
rhestr! 


J^ O 


Emlyn O 3yearsago 


Diolch yn fawr iawn am y rhestr llyfrau. Rhaid 
cyfaddef nad wyf wedi darllen bob un ohonynt. 

Un pwynt bychan: wnaethoch chi ymdrechu 
cadw cydbwysedd y cyfnodau a'r cyd-destunau, 
ond teg nodi mae ond dwy awdures sy'n cael eu 
cynnwys ymhlith y deg. 

Dydw i ddim yn arbenigwr ar lenyddiaeth ein 
hiaith o bell ffordd, ond tybed a oes nofelwyr 
teilwng ymhlith awduresau Cymraeg cyn Kate 
Roberts? 


J^ O 


woganjonesblog (9 3yearsago 

€ Replyto Emlyn 
Pwynt teg Emlyn, 
Mae gyda ni sawl awdures wych ar hyn o 
bryd (a dim byd yn erbyn KR — ond sai 
erioed wedi mwynhau ei gwaith) 


Gwell da fi Manon SR, Bethan G, Catrin 
Dafydd ac wrth gwrs Caryl Lewis. 


^OUO*wWv 


Adam Pearce (? 5ycarsago 

€; Replyto Emlyn 
Diolch Emlyn. Ymwybodol bod fy rhestr yn 
ysgafn o ran Merched yn gyffredinol, ond 
fel dwedais fy marn i yn unig sydd yma. 
Ystyriais gynnwys rhywbeth gan Angharad 
Tomos ond methu meddwl am lyfr ganddi 

roeddwn in hoffi digon! Gallwn I wedi dewis 
Martha Jac a Sianco ond byddai wedi 
gorfod dod ar draul Owen Martell neu 
Angharad Price; doeddwn I ddim eisiau llyfr 
arall am y cefn gwlad a ffermio felly 
roeddwn eisiau cadw Martell (a gurodd 
Mihangel Morgan am le ar fy rhestr achos, 
fel gydag Angharad Tomos, on in methu 
meddwl am un nofel iw dewis), ac... Read 
more » 


^O*Ww 


siantirdu (O 5yearsago 


Falch iawn o weld Y Byw sy'n Cysgu ar y rhestr. 
Newydd ei darganfod ydw i ac mae'n rhoi golwg 
wahanol i rywun ar Kate. Dwi ddim wedi darllen 
Y Pla - mi ddwedodd fy nghariad ar y pryd wrtha 
i nad oeddwn yn ddigon deallus i'w darllen a dwi 
byth wedi mentro rhag ofn ei fod yn iawn! Dwi 
wedi dechrau Wythnos yng Nghymru Fydd 
ddwywaith neu dair ac wedi methu mynd yn 
bell iawn. Dwi am dreio eto cyn gweld opera 
Gareth Glyn a Mererid Hopwood. Byddwn i'n 
argymell Mae Theomemphus yn Hen (Dafydd 
Rowlands) ac Yn y... Read more » 


J^ Ow 


woganjonesblog O 5yearsago 

Llawer ar y rhestr don ni heb glywed amdano. 
Diolch. 


Brian, Francis would hardly be proud. 
In the land of Google translate, the one language 


man is 'king Kidding me. Cyfieitha hon; ti'n 
blentyn bach. 


^Owv 


LoisGwenllian (O 5yearsago 


Rhestr ddiddorol! Dydw i heb ddarllen pob un 
ond cytuno fod y rhai dw i wedi'u darllen yn 
arbennig ac yn haeddiannol o'u lle. 


Ychwanegiadau o'm rhan i (oddi ar dop fy 
mhen): 

Blasu gan Manon Steffan Ros 

Hi Yw Fy Ffrind gan Bethan Gwanas (I Botany 
Bay hefyd yn dda ac yn bwrw golwg ar hanes y 
cyfnod hefyd) 

Monica gan Saunders Lewis 


Gallai'r rhestr fod yn hirfaith! 


J^ Ow 


Dynasodinas (O 3yearsago 


Mae Theomemphus yn Hen gan Dafydd 
Rowlands, Marged gan T Glynne Davies, Traed 

mewn Cyffion, Dan Gadarn Goncrit, Blasu, a 
Gwen Tomos ymhlith fy ffefrynnau. 


J^ Ow 


Elen (O 3yearsago 


Diolch yn fawr am eich gwaith yn paratoi'r rhestr. 
Darllenais Wythnos Ysg Nghymru Fydd pan 
oeddwn yn y 6ed dosbarth (na, nid am ei fod yn 
or fod ôl!) ac mi gafodd tipyn o argraff arnaf. 
Agorodd fy llygaid a'm meddwl am ddyfodol yr 
iaith. 

Beth am Pan Ddaw'r Machlud - Alun Jones. 
Nofel am herwgipipo. Gwaith crefftus iawn yn 
trafod pwnc oedd yn newydd iawn yn y 
Gymraeg ar y pryd. 


^OWw 


Tame Frontiersman (O 5yearsago 


Mae'r nofel “Yma o Hyd" gan Angharad Tomos 
yn haeddu mwy o sylw nag y mae'n ei chael 


^O9wv 


Jonathan Simcock (? 3yearsago 


Dw i wedi darllen 5 o lyfrau sy ar y rhestr, mae 
gen i sawl hoff nofel fy hunan. Beth am Y Dwr 
gan Lloyd Jones, Gwales gan Catrin Dafydd, 

Blasu gan Manon Steffan Ros, Y Dyn Dw ad gan 
Goronwy Jones, Craciau gan Bet Jones, Dirgel 
Dyn gan Mihangel Morgan, Y BT hyn gan Caryl 
Lewis, Crawiau gan Dewi Prysor. 

